మేకతోటి సుచరిత

మేకతోటి సుచరిత ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె వై.యస్.ఆర్. కాంగ్రెస్ పార్టీ కి చెందిన నాయకురాలు. ఆమె ఆంధ్రప్రదేశ్ ప్రభుత్వంలోని వై.యస్.జగన్మోహనరెడ్డి మంత్రి వర్గంలో హోం వ్యవహారాలు, విపత్తు నిర్వహణా శాఖల మంత్రిణిగా ఉంది.

రాజకీయ జీవితం 
ఆమె 2009లో మొదటి సారి ప్రత్తిపాడు నియోజకవర్గం నుండి శాసనసభ్యురాలిగా కాంగ్రెస్ పార్టీ టికెట్టుతో గెలుపొందింది. 2003 లో వై.ఎస్.రాజశేఖర రెడ్డి చారిత్రిక పాదయాత్ర సందర్భంలో ఆమె కాంగ్రెస్ పార్టీలోకి చేరింది.  అవిభక్త ఆంధ్రప్రదేశ్ కు వై.ఎస్.రాజశేఖరరెడ్డి  ముఖ్యమంత్రిగా ఉన్న సమయంలో రాజశేఖర రెడ్డి  చేత రాజకీయాభివృద్ధి చెందింది. ఆమె 2006లో గుంటూరు జిల్లాలోని ఫిరంగిపురం నుండి జడ్.పి.టి.సి సభ్యురాలిగా కాంగ్రెస్ పార్టీ నుండి విజయం సాధించి, ఆ పదవిలో రెండేళ్ళు కొనసాగింది. 

2009 లో గుంటూరు జిల్లా ప్రత్తిపాడు శాసనసభ నియోజకవర్గం నుండి కాంగ్రెస్ పార్టీ తరపున పోటీ చేసి గెలుపొందింది. 2009 సెప్టెంబరులో రాజశేఖర రెడ్డి మరణం తరువాత ఆమె వై.ఎస్.జగన్మోహర రెడ్డి విధేయురాలిగా ఉంది. 2011 మార్చిలో జగన్మోహనరెడ్డి వై.యస్.ఆర్.కాంగ్రెస్ పార్టీ స్థాపించినపుడు ఆమె కాంగ్రెస్ పార్టీకి రాజీనామా చేసి ఆ పార్టీలో చేరింది. 2012 మే లో జరిగిన ఉప ఎన్నికలలో ఆమె వై.యస్.ఆర్.కాంగ్రెస్ పార్టీ తరపున పోటీ చేసి అదే స్థానంలో మరలా గెలుపొందింది. 

2014 లో తెలుగుదేశం పార్టీ ఆమెకు  సీటును ఇచ్చేందుకు అంగీకరించినప్పటికీ, ఆమె వైఎస్ఆర్ కుటుంబానికి  విధేయతతో ఉంది.  జగన్ మళ్లీ 2019 అసెంబ్లీ ఎన్నికల్లో ఆమెకు వైయస్ఆర్సిపి టికెట్ కేటాయించారు. ఆమె ముఖ్యమైన ఇద్దరు నేతలను ఓడించింది. తెలుగుదేశం పార్టీ నాయకుడు డి.మాణిక్య వరప్రసాద్, జనసేన పార్టీలో చేరిన రావెల కిషోర్ బాబులను ఓడించింది.

వ్యక్తిగత జీవితం 
ఆమె గుంటూరు జిల్లా ఫిరంగిపురం వాస్తవ్యురాలు. ఆమె భర్త ఎం.దయాసాగర్ ఐ.ఆర్.ఎస్. అధికారి. అతను ప్రస్తుతం ముంబైలో  ఇన్‌కం టాక్సు లో కమీషనరుగా పనిచేస్తున్నాడు. ఆమె తండ్రి ఎన్.అక్కారావు ప్రభుత్వ వైద్యశాలలో వైద్యుడు. ఆతను తరువాత ఫిరంగిపురంలో వైద్యశాలను నడిపాడు. ఆమె 1990లో రాజనీతిశాస్త్రంలో బి.ఎ. పూర్తి చేసింది.

మూలాలు 

1972 జననాలు
వై.యస్.ఆర్. కాంగ్రెస్ పార్టీ రాజకీయ నాయకులు
జీవిస్తున్న ప్రజలు
గుంటూరు జిల్లా వ్యక్తులు
ఆంధ్రప్రదేశ్ శాసన సభ్యులు (2019)
ఆంధ్రప్రదేశ్ శాసన సభ్యులు (2009)